খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্প মন্ত্রকের পিএমএফএমই প্রকল্পের আওতায় এক জেলা এক পণ্য ব্র্যান্ডের তিনটি এবং অন্য পাঁচটি পণ্যের সূচনা
এই প্রকল্পের আওতায় এক জেলা এক পণ্য ব্র্যান্ডে মধুরমিথাস, আনারস, পিন্ড সে সহ আরও পণ্যের সংযুক্তি
নতুন দিল্লি, ০৫ মে, ২০২২
কেন্দ্রীয় খাদ্য প্রক্রিয়াকরণ শিল্প মন্ত্রী শ্রী পশুপতি কুমার পারস, খাদ্য প্রক্রিয়াকরণ শিল্প মন্ত্রকের প্রতি মন্ত্রী শ্রী প্রহ্লাদ সিং প্যাটেল, মন্ত্রকের সচিব শ্রীমতী অমিতা প্রবীণ এবং মন্ত্রকের পদস্থ আধিকারিক ও নাফেডের কর্তাদের উপস্থিতিতে আজ নতুন দিল্লিতে প্রধানমন্ত্রী ফর্মালাইজেশন অফ মাইক্রো ফুড প্রসেসিং এন্টারপ্রাইজ  প্রকল্পের আওতায় তিনটি এক জেলা এক পণ্য ব্র্যান্ড চালু হলো।
এই প্রকল্পের আওতায় আরও ২০টি এক জেলা এক পণ্যের ১০টি ব্র্যান্ড চালু ও বিপণনের জন্য মন্ত্রকের সঙ্গে নাফেডের একটি চুক্তি স্বাক্ষরিত হয়েছে।
এর মধ্যে ৭টি এক জেলা এক পণ্য ব্র্যান্ড এবং অন্য ৯টি পণ্য ইতিমধ্যেই চালু হয়ে গেছে। ৭টি এক জেলা এক পণ্যের মধ্যে দিল্লি বেকস ব্র্যান্ড ২০২১ সালের অক্টোবরে নতুন দিল্লিতে চালু হয়। ২০২২ সালের জানুয়ারিতে পাটনায় চালু হয় ব্র্যান্ট মাখন কিং বাকি ৫টি ব্র্যান্ডও চলতি বছরের জানুয়ারিতে দিল্লিতে আনুষ্ঠানিকভাবে চালু হয়েছে।
৭টি এক জেলা এক পণ্য ব্র্যান্ড এবং ৯টি পণ্য, ৩টি এক জেলা এক পণ্য ব্র্যান্ড এবং ৫টি পণ্য চালু হয়েছে। এর মধ্যে রয়েছে মধুরমিথাস, আনারস, পিন্ড সে। মশলা পেস্ট চালু হয়েছে কাশ্মীরি মন্ত্র ব্র্যান্ড নামে। মধু চালু হয়েছে মধু মন্ত্র ব্র্যান্ড নামে।
মধুরমিথাস ব্র্যান্ডের আওতায় গুড়ের পাউডারকে এক জেলা এক পণ্য বিভাগে আনা হয়েছে। উত্তর প্রদেশের মুজাফফর নগর জেলাকে এর জন্য বাছা হয়েছে। এই পণ্য কোনো রাসায়নিক ছাড়া খাদ্যদ্রব্যের মিষ্টত্ব বাড়ায় এবং এটি চিনির তুলনায় স্বাস্থ্যের পক্ষে উপকারী। ৫০০ গ্রামের জিপ পাউচে এটি বিক্রি করা হচ্ছে, দাম রাখা হয়েছে ৮০ টাকা।
মেঘালের রি ভোই জেলার শুকনো আনারসকে আনারস ব্র্যান্ডের আওতায় আনা হয়েছে। এখানে আনারসকে শুকিয়ে তার সঙ্গে এক ধরণের মশলা মেশানো হচ্ছে। যাতে এক অনন্য স্বাদের সৃষ্টি হচ্ছে। এটি ভিটামিন সি-র এক চমৎকার উৎস। ৫৫ গ্রামের প্যাকেটের দাম রাখা হয়েছে ১১০ টাকা।
ঘরের তৈরি আমের আচারের স্বাদ এনে দিচ্ছে ব্র্যান্ড পিন্ড সে। বাছাই করা আমের সঙ্গে নানা উপাদান মিশিয়ে ঐতিহ্য সম্পন্ন রন্ধন প্রণালিতে এই আমের আচার তৈরি করা হচ্ছে। পাঞ্জাবের অমৃতসরকে এই পণ্যের জেলা হিসেবে বাছা হয়েছে। ৫০০ গ্রামের পেট জারের দাম রাখা হয়েছে ৯৫ টাকা।
এক জেলা এক পণ্য বিভাগে যে দুটি নতুন পণ্য অন্তর্ভুক্ত হয়েছে সেগুলি হলো কাশ্মীরি মন্ত্র এবং মধুমন্ত্র। এক একটির জেলা হলো জম্মু-কাশ্মীরের কুলগাঁও, আরেকটির উত্তর প্রদেশের সাহারানপুর। কাশ্মীরি আমিষ ও নিরামিষ খাবারের অবিচ্ছেদ্য অঙ্গ হলো সেখানকার ঐতিহ্য সম্পন্ন মশলা মিশ্রন। স্থানীয় ভাষায় একে ভার বলা হয়। এক ২০০ গ্রাম জারের দাম রাখা হয়েছে ২০০ টাকা। এছাড়া মধুর সঙ্গে লেবুর রশ মিশিয়ে এক অনন্য লেবু মধু তৈরি করেছে উত্তর প্রদেশের সাহারানপুর জেলা। এর ৫০০ গ্রাম কাঁচের বোতলের দাম ২৪৫ টাকা।
নাফেড জানিয়েছে, গ্রাহকদের সুবিধের জন্য সব পণ্যই অনন্য ও আকর্ষণীয় মোড়কে বিক্রি করা হচ্ছে। এই মোড়কের ভেতর জলীয় বাষ্প এবং সূর্যালোক ঢুকতে পারে না, ফলে পণ্য নষ্ট হয় না।
খাদ্র প্রক্রিয়াকরণ শিল্প মন্ত্রক এবং নাফেডের মধ্যে সমঝোতা পত্র অনুসারে মোট ১০টি এক জেলা এক পণ্য ব্র্যান্ড এবং ১৪টি পণ্য চালু করা হয়েছে। এগুলির প্রতিটি বিপণন, প্রক্রিয়াকরণ, মোড়কজাতকরণ, সরবরাহশৃঙ্খল এবং অন্যান্য প্রয়োজনীয় সহায়তার দায়িত্বে থাকবে নাফেড।
প্রতিটি পণ্যই ই-কমার্স প্ল্যাটফর্মে পাওয়া যাবে। এছাড়া দেশের সর্বত্র বড় বড় খুঁচরো দোকানেও এগুলি বিক্রির ব্যবস্থা করা হয়েছে।
এই প্রকল্পের মাধ্যমে খাদ্য প্রক্রিয়াকরণ শিল্প মন্ত্রক, খাদ্য প্রক্রিয়াকরণ শিল্পকে উন্নত শক্তিশালী এবং প্রাতিষ্ঠানিক করে তুলতে চাইছে। এর মধ্যমে আত্মনির্ভর ভারতের লক্ষ্যে এগনোর চেষ্টাও করা হচ্ছে।
পিএমএফএমই প্রকল্পের আওতায় কৃষক উৎপাদক সংস্থা, স্বনির্ভর সংস্থা এবং উৎপাদকদের সমবায়গুলিকে আর্থিক সহায়তার জন্য ১০ হাজার কোটি টাকার তহবিল গঠন করা হয়েছে। ২০২০-২১ থেকে ২০২৪-২৫ সাল পর্যন্ত এই অর্থ সাহায্য করা হবে। এসম্পর্কে আরও বিশদে জানতে www.pmfme.mofpi.gov.in
ওয়েবসাইট দেখুন।
CG/SD/SKD/
(Visitor Counter : 106